Diari Oficial de la Generalitat Valenciana


Sumari del DOGV 7309, del 03-07-2014 (2014/5970)

RESOLUCIÓ de 28 de maig de 2014, del conseller de Sanitat, per la qual s'aprova el Pla Anual d'Inspecció de Servicis Sanitaris per a l'any 2014.
------------------------------------------------------------------------------------------------------------------------------------------------

### Dades del document

Número de DOGV
:   7309

Data del DOGV
:   03-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5970


Data del document
:   28-05-2014

Organisme emissor
:   Conselleria de Sanitat

Tipus de document
:   Resolució

RESOLUCIÓ de 28 de maig de 2014, del conseller de Sanitat, per la qual s'aprova el Pla Anual d'Inspecció de Servicis Sanitaris per a l'any 2014. [2014/5970]  
L'article 54 de la Llei 3/2003, de 6 de febrer, d'Ordenació Sanitària de la Comunitat Valenciana, relatiu a la inspecció de servicis sanitaris, preveu que anualment s'establirà un «Pla d'Inspecció de Servicis Sanitaris on es definisquen els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública i en especial amb els ens locals» sense que supose una limitació per al desenrotllament d'actuacions inspectores no previstes en el mateix pla. No obstant això, este pla i els programes que s'hi descriuen es podran concretar a través de plans i acords específics de forma individual per a cada un dels departaments de salut.  
  
El Reglament d'Organització i Funcionament de la Inspecció de Servicis Sanitaris de la Conselleria de Sanitat, aprovat pel Decret 56/2006, de 28 d'abril, del Consell, disposa en l'article 34 que l'elaboració d'un pla d'inspecció de servicis sanitaris constituïx una ferramenta fonamental per a aconseguir la planificació reglada de les activitats a desenrotllar per la Inspecció de Servicis Sanitaris, i l'apartat 9 de l'article establix que el pla d'inspecció serà aprovat pel conseller de Sanitat.  
  
En l'elaboració del pla s'ha donat participació als distints òrgans directius de la Conselleria de Sanitat, i als servicis territorials d'Inspecció de Servicis Sanitaris de la Comunitat Valenciana.  
S'han observat tots els tràmits legals i reglamentaris establits, i fent ús de les atribucions que em conferix l'article 34.9 del Decret 56/2006, de 28 d'abril, pel qual s'aprova el Reglament Orgànic i Funcional de la Inspecció de Servicis Sanitaris de la Conselleria de Sanitat, resolc:  
  
  
Primer  
Aprovar el Pla Anual d'Inspecció de Servicis Sanitaris de la Conselleria de Sanitat per a l'any 2014 que s'estructura en les àrees i programes següents:  
Drets dels ciutadans en relació amb el sistema sanitari  
1. Inspecció de normes de bona pràctica clínica en investigació clínica.  
2. Implantació del Sistema de Gestió de Qualitat en les Inspeccions de Bona Pràctica Clínica.  
Centres i servicis sanitaris  
3. Inspecció en els procediments d'autorització sanitària de funcionament de centres i servicis sanitaris.  
4. Inspecció del compliment de requisits per a l'elaboració de concert/conveni de col·laboració en el desenrotllament de la docència universitària.  
5. Inspecció en els procediments d'autorització sanitària de biobancs.  
6. Inspecció de centres, servicis i de la prestació sanitària en departaments de salut gestionats per mitjà de concessió administrativa.  
7. Inspecció de l'assistència sanitària en centres i servicis sanitaris concertats.  
8. Inspecció en situacions programades i excepcionals que afecten l'assistència sanitària en centres i servicis sanitaris.  
9. Inspecció de l'assistència sanitària en centres i servicis sanitaris privats.  
10. Inspecció de centres i servicis de transfusió.  
11. Inspecció del funcionament dels establiments de teixits.  
  
12. Inspecció de l'assistència sanitària en els centres sanitaris que participen en el pla d'eliminació de llistes d'espera. Atenció sanitària postquirúrgica.  
Sistemes d'informació  
13. Auditoria de la qualitat de la informació en els sistemes d'informació de la Conselleria de Sanitat.  
14. Col·laboració en la formació als facultatius de l'Agència Valenciana de Salut en el maneig de les aplicacions informàtiques corporatives per a la gestió de la incapacitat temporal i del visat de la prescripció farmacèutica previ a la dispensació.  
Eficiència en l'ús de les prestacions sanitàries  
15. Inspecció anàlisi i avaluació del procés de prescripció, dispensació i facturació de la prestació d'exoprotèsica.  
16. Inspecció de la gestió dels tractaments ortoprotèsics que necessiten control especial per mitjà de visat.  
17. Autorització dels desplaçaments per a tractament en països de la Unió Europea establits en els reglaments comunitaris 883 i 984.  
  
18. Inspecció i control de la prestació d'oxigenoteràpia i teràpies respiratòries domiciliàries.  
Responsabilitat sanitària  
19. Inspecció en procediments administratius disciplinaris i sancionadors.  
20. Inspecció en procediments de responsabilitat patrimonial i mapa de riscos sanitaris.  
21. Inspecció i gestió en matèria de valoració mèdica del dany corporal.  
Prestacions de seguretat social  
22. Inspecció i gestió sanitària de la incapacitat temporal del personal de la Conselleria de Sanitat i participació en la coordinació amb les entitats que realitzen la cobertura de les contingències professionals.  
  
23. Inspecció i gestió sanitària en processos d'incapacitat temporal de curta duració en població general.  
24. Inspecció i gestió sanitària de la incapacitat temporal en facultatius màxims prescriptors en població general.  
25. Programa de millora de la gestió de la incapacitat temporal per mitjà de l'ús eficient dels recursos. Tramitació eficient de proves diagnòstiques i terapèutiques.  
26. Inspecció i gestió sanitària per a l'adequació dels processos d'incapacitat temporal a les duracions estàndard, en població general. Normalització de models i definició de criteris de qualitat.  
27. Inspecció i gestió sanitària d'informes i propostes en processos d'incapacitat temporal, en població general.  
28. Inspecció i gestió sanitària de la incapacitat temporal del personal de l'Administració del Consell i participació en la coordinació amb les entitats que realitzen la cobertura de les contingències professionals.  
  
29. Inspecció en matèria de determinació de contingències per mitjà de la utilització de ferramentes corporatives (Abucasis, SISVEL?) i actuacions derivades, repercussió a tercers.  
30. Formació als professionals sanitaris de la Conselleria de Sanitat en la gestió sanitària de la incapacitat temporal.  
31. Programa de les rotacions de residents en matèria d'incapacitat temporal.  
Prestacions farmacèutiques  
32. Inspecció de la dispensació de medicaments i productes sanitaris i facturació de receptes oficials.  
33. Inspecció i seguiment del funcionament del programa de prescripció clínica individualitzada i els algoritmes terapèutics de la Conselleria de Sanitat.  
34. Inspecció del funcionament i desenrotllament dels comités d'alt impacte SAISE en els departaments de salut de la Conselleria de Sanitat.  
35. Seguiment i control de les activitats formatives relacionades amb la indústria farmacèutica en els departaments de salut.  
36. Inspecció de la prescripció i facturació de medicaments i productes sanitaris en residències de tercera edat.  
37. Inspecció de la prescripció i dispensació de medicaments susceptibles d'ús il·lícit i receptes robades i falsificades.  
38. Inspecció de la prescripció i dispensació de medicaments d'alt impacte econòmic.  
39. Inspecció i control de tractaments per al trastorn per dèficit d'atenció i hiperactivitat (TDAH).  
40. Inspecció de la gestió dels tractaments que necessiten control especial per mitjà de visat (DH, nutrició enteral, anticoagulants orals?).  
Formació i gestió del coneiximent  
41. Programa de transferència i intercanvi de coneiximent per als professionals de la Inspecció de Servicis Sanitaris i altres col·lectius professionals relacionats amb el seu àmbit d'actuació.  
Compromís amb l'organització  
42. Programa de coordinació de la Inspecció de Servicis Sanitaris amb els departaments de salut de la Conselleria de Sanitat a través d'acords de col·laboració específics.  
43. Programa de participació en òrgans col·legiats de la Conselleria de Sanitat, com ara comissions de docència, juntes de departament, òrgans de direcció, comissió de seguretat del pacient i altres institucions (Institut Nacional de la Seguretat Social?).  
44. Programa de promoció de l'activitat científica i investigadora.  
  
45. Programa de formació de residents en matèria d'Inspecció de Servicis Sanitaris.  
  
Segon  
El desenrotllament del Pla d'Inspecció de Servicis Sanitaris integrarà com a element inspirador de l'activitat inspectora, la garantia dels drets dels usuaris i la col·laboració amb els departaments de salut, a fi d'aconseguir la consecució dels objectius proposats en el Pla Estratègic de Conselleria de Sanitat.  
La consecució d'estos objectius es materialitzarà a través del compliment dels indicadors que integren els acords de gestió, bé de forma directa per mitjà de l'execució del present pla o a través de la col·laboració amb els departaments de salut. Tot això amb la finalitat de contribuir a la millora contínua del sistema sanitari valencià juntament amb la resta d'estructures de la Conselleria de Sanitat.  
  
Tercer  
Seguiment monitorització metodologies i ocupació de ferramentes de gestió transversal en la inspecció de servicis sanitaris, que s'assenyalen:  
1. Investigació.  
2. Gestió per processos.  
3. Procediments normalitzats de treball.  
4. Protocols d'actuació inspectora  
5. Actualització de la cartera de servicis.  
7. Sessions clíniques.  
8. Guies de pràctica clínica.  
9. Disseny, implantació i explotació de ferramentes i sistemes d'informació comuna per a l'exercici de l'activitat inspectora.  
10. Avaluació i seguiment del desenrotllament del pla d'inspecció a través del compliment d'objectius per mitjà de l'ús d'indicadors.  
11. Auditories internes de qualitat de l'actuació inspectora.  
  
Quart  
D'acord amb allò que s'ha descrit en la introducció del present pla així com en l'apartat de compromís de l'organització, s'arrepleguen en l'annex I els plans específics para cada un dels departaments de salut.  
  
  
Quint   
Publicar esta resolució en el Diari Oficial de la Comunitat Valenciana, amb l'advertència que esgota la via administrativa i que s'hi podrà interposar un recurs potestatiu de reposició davant del conseller de Sanitat, en el termini d'un mes, o ser impugnada directament davant de l'orde jurisdiccional contenciós administratiu.  
  
València, 28 de maig de 2014.- El conseller de Sanitat: Manuel Llombart Fuertes.  
  
  
  
ANNEX I  
Pla d'Inspecció de Servicis Sanitaris Departamental  
  
Departament de Salut de Vinaròs  
Programa de millora de la gestió de la incapacitat temporal per mitjà de l'ús eficient dels recursos. Tramitació adequada de proves diagnòstiques i terapèutiques.  
  
Departament de Salut de Castelló  
Programa de millora de la gestió de la incapacitat temporal per mitjà de l'ús eficient dels recursos. Tramitació adequada de proves diagnòstiques i terapèutiques  
  
Departament de Salut de la Plana  
Programa de millora de la gestió de la incapacitat temporal per mitjà de l'ús eficient dels recursos. Tramitació adequada de proves diagnòstiques i terapèutiques.  
  
Departament de Salut de Sagunt  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
Formació del personal sanitari del departament en matèria d'inspecció de servicis sanitaris.  
  
Departament de Salut de València. Clínic - Malva-rosa  
Seguiment de situacions específiques d'incapacitat temporal del personal sanitari del departament de salut.  
  
Departament de Salut de València. Arnau de Vilanova - Llíria.  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
Inspecció de l'ús eficient del tractament farmacològic de les demències.  
  
Departament de Salut de València - La Fe  
Programa de coordinació d'actuacions en matèria d'incapacitat temporal entre la Inspecció de Servicis Sanitaris el Servici de Prevenció de Riscos Laborals i Atenció Primària del departament.  
  
Departament de Salut de Requena  
Inspecció i gestió sanitària per a l'adequació dels processos d'incapacitat temporal a les duracions estàndard, en població general. Normalització de models i definició de criteris de qualitat.  
  
Departament de Salut de València. Hospital General  
Participació de la Inspecció de Servicis Sanitaris en estructures departamentals relacionades amb l'ús racional dels medicaments.  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
  
Departament de Salut de València. Doctor Peset  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
  
Departament de Salut de la Ribera  
Inspecció i gestió sanitària per a l'adequació dels processos d'incapacitat temporal a les duracions estàndard, en població general. Normalització de models i definició de criteris de qualitat.  
  
Departament de Salut de Gandia  
Inspecció de la gestió dels tractaments ortoprotèsics que necessiten un control especial per mitjà de visat. inspecció de la formalització HERA.  
  
Departament de Salut de Dénia  
Inspecció i gestió sanitària per a l'adequació dels processos d'incapacitat temporal a les duracions estàndard, en població general. Normalització de models i definició de criteris de qualitat.  
  
Departament de Salut de Xàtiva. Ontinyent  
Assessorament òrgans de direcció en matèries genèriques d'inspecció i actuacions en relació amb la responsabilitat disciplinària del personal sanitari, amb la gestió del gasto farmacèutic, avaluació formació postgrau, participació comunitària, investigació i control de la incapacitat temporal personal propi.  
  
Departament de Salut d'Alcoi  
Inspecció de la gestió dels tractaments que necessiten un control especial per mitjà de visat. Control i seguiment dels tractaments rebutjats.  
  
Departament de Salut de la Marina Baixa  
Col·laboració, assessorament i actuació en matèries genèriques d'inspecció relacionades amb la responsabilitat sanitària, prestacions de Seguretat Social, formació i gestió del coneiximent i participació en òrgans col·legiats del departament, així com col·laboració amb organitzacions no governamentals.  
  
Departament de Salut d'Alacant. Sant Joan d'Alacant  
Normalització de la relació entre la inspecció de servicis sanitaris i els facultatius d'Atenció Primària per mitjà de l'ús de la consulta mèdica.  
  
Departament de Salut d'Elda  
Col·laboració, assessorament i actuació matèries genèriques d'inspecció relacionades amb prestacions de seguretat social (nutrició enteral domiciliària, facturació a tercers), activitats docents i participació en òrgans col·legiats del departament.  
  
Departament de Salut d'Alacant. Hospital General  
Programa de millora de la gestió de la incapacitat temporal per mitjà de l'ús eficient dels recursos. Consulta d'alta resolució per a determinada patologia.  
  
Departament de Salut d'Elx. Hospital General  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
  
Departament de Salut d'Orihuela  
Coordinació i assessorament a òrgans de direcció del departament en matèria disciplinària i sancionadora.  
  
Departament de Salut de Torrevieja  
Col·laboració i assessorament al departament per a la millora de la gestió de les reclamacions patrimonials.  
  
Departament de Salut de Manises  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
Inspecció i gestió de la incapacitat temporal del personal al servici de la concessió administrativa.  
  
Departament de Salut d'Elx. Crevillent  
Inspecció de l'adequació de la prescripció en matèria de dietoteràpia i nutrició enteral domiciliària en el departament de salut.  
Col·laboració i assessorament en matèria de qualitat i seguretat del pacient, participació en la comissió de qualitat i seguretat del departament.